Daarom kom God en maak in en deur Jesus Christus die verlore saak van die mens God se eie saak. Jesus Christus word dié Hoëpriester. Hy dien in ’n verbondstent wat nie deur mense gemaak is nie. Hy offer nie die bloed van diere nie, maar stort sy eie bloed op Golgota. Jesus is die Middelaar van die nuwe verbond en sy dood maak dié wat geroep is deelgenote van die beloofde ewige erfenis. Alles wat Christus vir die mens pleit en bewerk by God, word ons eiendom deur sy bloed wat vloei aan die kruis.